CELEX: 32018D1528
Language: bg
Date: 2018-10-11 00:00:00
Title: Решение (ЕС) 2018/1528 на Съвета от 11 октомври 2018 година за подписване, от името на Съюза, на Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия

15.10.2018   
               
               
                  BG
               
               
                  Официален вестник на Европейския съюз
               
               
                  L 257/1
               
            
         РЕШЕНИЕ (ЕС) 2018/1528 НА СЪВЕТА
         от 11 октомври 2018 година
         за подписване, от името на Съюза, на Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 3, първа алинея във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     През май 2003 г. Комисията прие Съобщение до Европейския парламент и до Съвета, озаглавено „План за действие на ЕС за прилагане на законодателството в областта на горите, управление и търговия (FLEGT)“, в което призовава за предприемане на мерки за справяне с незаконната сеч чрез разработването на споразумения за доброволно партньорство с държавите — производителки на дървен материал (наричан по-долу „план за действие на ЕС“). Заключенията на Съвета относно плана за действие на ЕС бяха приети през октомври 2003 г. (1), а Европейският парламент прие резолюция по този въпрос на 7 юли 2005 г. (2)
                     
                  
               
                     (2)
                  
                  
                     На 5 декември 2005 г. Съветът упълномощи Комисията да започне преговори с държавите — производителки на дървен материал, относно споразумения за партньорство за изпълнение на плана за действие на ЕС.
                  
               
                     (3)
                  
                  
                     На 20 декември 2005 г. Съветът прие Регламент (ЕО) № 2173/2005 (3), с който се установява схема на разрешителни FLEGT за вноса на дървен материал в Съюза от държави, с които Съюзът има сключени споразумения за доброволно партньорство.
                  
               
                     (4)
                  
                  
                     Преговорите със Социалистическа република Виетнам приключиха успешно и Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия (наричано по-долу „споразумението“) беше парафирано на 11 май 2017 г.
                  
               
                     (5)
                  
                  
                     Споразумението следва да бъде подписано,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването, от името на Съюза, на Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия, при условие за сключването на посоченото споразумение (4).
         
         
            Член 2
            Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 11 октомври 2018 година.
            
               
                  За Съвета
               
               
                  Председател
               
               J. MOSER
            
         
         
            (1)  ОВ C 268, 7.11.2003 г., стр. 1.
         
            (2)  ОВ C 157 E, 6.7.2006 г., стр. 482..
         
            (3)  Регламент (ЕО) № 2173/2005 на Съвета от 20 декември 2005 г. за установяването на схема на разрешителни FLEGT за вноса на дървесина в Европейската общност (ОВ L 347, 30.12.2005 г., стр. 1).
         
            (4)  Текстът на споразумението ще бъде публикуван заедно с решението за сключването му.